b"\n_START_ARTICLE_\nFan Kuan\n_START_SECTION_\nBiografia\n_START_PARAGRAPH_\nS'han perdut molts detalls de la seva vida i, tristament, tamb\xc3\xa9 la major part de la seva obra. Moltes de les pintures atribu\xc3\xafdes a aquest artista s\xc3\xb3n de dubtosa autoria, per\xc3\xb2 la seva fama roman sense taca. El seu naixement coincideix amb els \xc3\xbaltims disturbis del per\xc3\xadode de les Cinc Dinasties. L'emperador Taizu en xin\xc3\xa8s (\xe5\xa4\xaa\xe7\xa5\x96 T\xc3\xa0iz\xc7\x94), de la fam\xc3\xadlia Song, proced\xc3\xad a reunificar el pa\xc3\xads, encara que aquesta nova dinastia (960-1279) no va poder reeditar l'edat daurada Tang (618-907). Aix\xc3\xb2 no obstant, fou una etapa de grans progressos, invencions i efervesc\xc3\xa8ncia cultural.\n_START_SECTION_\nL'Escola del Nord\n_START_PARAGRAPH_\nAquesta escola fou una de les grans fites de la dinastia Song, treball\xc3\xa0 principalment en les terres interiors al nord del Riu Groc. La majoria dels artistes estigueren influ\xc3\xafts pel taoisme, per\xc3\xb2 el fugisser K'uan pass\xc3\xa0 la major part de la seva vida corrent les muntanyes i valls fluvials del Shanxi."